যাদবপুর বিশ্ববিদ্যালয়ের ছাত্র ভোটে প্রবল দাপটে ফিরল SFI। কলা বিভাগের ছাত্র সংসদ দখল করল তারা। তবে বিজ্ঞান ও ইঞ্জিনিয়ারিং বিভাগে ছাত্র সংসদের দখল রইল দুটি স্বাধীন ছাত্র সংগঠনের হাতেই। উল্লেখযোগ্য, এবার ভোটে ইঞ্জিনিয়ারিং বিভাগে প্রায় ৬০০ ভোট পেয়েছে বিজেপি সমর্থিত নির্দল প্রার্থী। কলেজ-বিশ্ববিদ্যালয়ে এখন ছাত্র সংসদে TMCP-র দাপট প্রায় একচেটিয়া। হাতে গোনা কলেজে ছাত্র সংসদ বিরোধীদের হাতে। জমি হারিয়ে প্রবল চাপে SFI। এই পরিস্থিতিতে বাম ছাত্র সংগঠনকে স্বস্তি দিল যাদবপুর।
 ওয়েব ডেস্ক : যাদবপুর বিশ্ববিদ্যালয়ের ছাত্র ভোটে প্রবল দাপটে ফিরল SFI। কলা বিভাগের ছাত্র সংসদ দখল করল তারা। তবে বিজ্ঞান ও ইঞ্জিনিয়ারিং বিভাগে ছাত্র সংসদের দখল রইল দুটি স্বাধীন ছাত্র সংগঠনের হাতেই। উল্লেখযোগ্য, এবার ভোটে ইঞ্জিনিয়ারিং বিভাগে প্রায় ৬০০ ভোট পেয়েছে বিজেপি সমর্থিত নির্দল প্রার্থী। কলেজ-বিশ্ববিদ্যালয়ে এখন ছাত্র সংসদে TMCP-র দাপট প্রায় একচেটিয়া। হাতে গোনা কলেজে ছাত্র সংসদ বিরোধীদের হাতে। জমি হারিয়ে প্রবল চাপে SFI। এই পরিস্থিতিতে বাম ছাত্র সংগঠনকে স্বস্তি দিল যাদবপুর। যাদবপুর বিশ্ববিদ্যালয়ে প্রবল দাপটে ফিরে এল SFI। স্বাধীন ছাত্র সংগঠনকে হারিয়ে কলা বিভাগের ছাত্র সংসদ দখল করল তারা। তবে উল্লেখযোগ্য, আগের বারের তুলনায় কলা বিভাগে অনেক বেশি ভোট পেয়েছে TMCP। তবে ইঞ্জিনিয়ারিং এবং বিজ্ঞান বিভাগের দখল রয়ে গেল দুটি স্বাধীন ছাত্র সংগঠনের হাতেই। ইঞ্জিনিয়ারিং বিভাগে জয়ী DSF। বিজ্ঞান বিভাগে ছাত্র সংসদের দখল রইল WTI-এর হাতেই। উল্লেখযোগ্যভাবে এবার ছাত্র ভোটে কিছুটা জমি পেয়েছে গেরুয়া শিবির। যাদবপুরের ইঞ্জিনিয়ারিং বিভাগে ছাত্র সংসদে বরাবর নকশালপন্থীদের দাপট। এবার ভোটে ইঞ্জিনিয়ারিং বিভাগে ৬০০ ভোট পেয়েছেন বিজেপি সমর্থিত নির্দল প্রার্থী। অন্যদিকে, যাদবপুরের ছাত্র ভোটে এবারই প্রথম NOTA চালু হয়। ইঞ্জিনিয়ারিং বিভাগে প্রায় ৫০০ NOTA পড়েছে। কলা এবং বিজ্ঞান বিভাগে NOTA-র সংখ্যা তুলনায় অনেক কম। ছাত্র ভোট ঘিরে কলেজে কলেজে সংঘর্ষ। কোথাও মনোনয়ন পেশ তো কোথাও ভোট ঘিরে অশান্তি। এটাই যেন চেনা ছবি। সম্পূর্ণ বিপরীত ছবি যাদবপুরে। ভোটের দিন ক্লাস হয়েছে নিয়মমাফিক। ফল প্রকাশের দিনও ক্যাম্পাসের পরিবেশে কোনও বদল হয়নি।